**MÓRÁGY KÖZSÉG ÖNKORMÁNYZAT**

**Képviselő-testülete**

**Szám: M/99-10/2019.**

J E G Y Z Ő K Ö N Y V

**Készült:** Mórágy Község Önkormányzat Képviselő-testületének **2019. július 1-én** 17,00 órakor a Községházán megtartott **rendes nyílt** ülésén.

**Jelen vannak:** Glöckner Henrik polgármester, Lieszkovszky Lászlóné, Illés Béla képviselő (3fő)

**Igazoltan távol van:** Mucska Melinda, Ördög Zoltán képviselő

**Tanácskozási joggal megjelent:** Bakó Józsefné jegyző

**Jegyzőkönyvvezető:** Simondi Zoltánné igazgatási előadó

 Füle Mária gazdálkodási előadó, jegyző helyettes

Glöckner Henrik polgármester köszöntötte a képviselő-testület tagjait, a meghívottakat.

Megállapította, hogy a testület határozatképes, az ülést megnyitotta.

Ezután javaslatot tett arra, hogy a meghívóban szereplő napirendi pontok kerüljenek megtárgyalásra.

Mórágy Község Önkormányzatának Képviselő-testülete a javaslat alapján - egyhangúlag 3 igen szavazattal - az alábbi napirendi pontokat fogadta el:

**Napirendi javaslat:**

**Napirend előtt:**

**Jelentés a lejárt határidejű önkormányzati határozatok végrehajtásáról, valamint a két ülés között eltelt időszakról**

Előterjesztő: Glöckner Henrik polgármester

(írásbeli előterjesztés)

**Napirendi pontok:**

1. **Bonyhádi Rendőrkapitányság beszámolója Mórágy közbiztonsági helyzetéről, a közbiztonság érdekében tett intézkedésekről és az azokkal kapcsolatos feladatokról**

Előterjesztő: Glöckner Henrik polgármester

 (írásbeli előterjesztés)

 Meghívott előadó:dr. Marcsek Sándor r.ezredes, kapitányságvezető

1. **A település szilárd hulladékgazdálkodási közszolgáltatásról szóló önkormányzati rendelet módosítása**

Előterjesztő: Glöckner Henrik polgármester, Bakó Józsefné jegyző

 (írásbeli előterjesztés)

1. **Szervezeti és Működési Szabályzat módosítása-törvényességi felhívás**

 Előterjesztő: Glöckner Henrik polgármester, Bakó Józsefné jegyző

 (írásbeli előterjesztés)

1. **Óvoda Alapító okiratának módosítása**

 Előterjesztő: Glöckner Henrik polgármester

 (írásbeli előterjesztés)

1. **Egyebek**
* **- Téli rezsicsökkentés szerződés megtárgyalása - tűzifa**

**6.) Kérdések, interpellációk**

**Napirend előtt:**

**A polgármester jelentése a lejárt határidejű önkormányzati határozatok végrehajtásáról, valamint a két ülés között eltelt időszakról**

Előterjesztő: Glöckner Henrik polgármester

 (írásbeli előterjesztés)

Az írásos anyagot a képviselők előzetesen megkapták, Glöckner Henrik polgármester az írásbeli előterjesztést nem kívánta kiegészíteni.

Glöckner Henrik polgármester kérte a képviselőket, hogy az előterjesztést vitassák meg és a jelentését fogadják el.

A képviselők részéről a napirendi ponttal kapcsolatban egyéb kérdés, hozzászólás nem hangzott el, a polgármester szavazást rendelt el az előterjesztésben szereplő határozati javaslatról.

Szavazás után Mórágy község Önkormányzat Képviselő - testülete egyhangúlag, 3 igen szavazattal a következő határozatot hozta:

**60/2019.(VII.1.) képviselő-testületi határozat**

Jelentés a lejárt határidejű képviselő-testületi határozatok végrehajtásáról

Mórágy Község Önkormányzata Képviselő-testülete a 22-37/2019.(III.25.), 38-47/2019.(IV.15.), valamint az 50-55/2019.(V.13.) számú lejárt határidejű önkormányzati határozatok végrehajtásáról és a két ülés között eltelt időszakról szóló jelentést elfogadja.

**Napirendi pontok tárgyalása:**

1. **Bonyhádi Rendőrkapitányság beszámolója Mórágy közbiztonsági helyzetéről, a közbiztonság érdekében tett intézkedésekről és az azokkal kapcsolatos feladatokról**

Előterjesztő: Glöckner Henrik polgármester

 dr. Marcsek Sándor r.ezredes, kapitányságvezető

(írásbeli előterjesztés)

Glöckner Henrik polgármester köszöntötte Frei Zsolt őrnagy urat, a rendőrség képviselőjét, és felkérte, hogy a rendőrkapitányság írásbeli beszámolóját amennyiben úgy gondolja, egészítse ki.

Frei Zsolt elmondta, hogy a településen a közbiztonság jó, nagyon jók a statisztikák évről-évre csökkenek a bűncselekmények. A körzeti megbízottnak is jó a kapcsolata mindenkivel.

Illés Béla képviselő elmondta, hogy Kismórágy helyzete még mindig nem megfelelő, közlekedésbiztonsági szempontból. A lakosság részéről nagyon sok panasz érkezik a településen áthaladó nehéz gépkocsik gyorshajtásával kapcsolatban. A fekvőrendőr kihelyezését is elvetettük, de a lakóházak megóvása érdekében valamilyen megoldást kellene keresni az áthaladó forgalom lassítására. A helyszínbejárás megtörtént, azonban súlyos közlekedési balaset ezen az útszakaszon még nem történt, ezért nem indokolt a magasabb rendőri jelenlét.

A forgalom mérséklésére, szabálytalanságok csökkentése érdekében fokozott ellenőrzést tartottunk a kérdéses útszakaszon.

Glöckner Henrik polgármester elmondta, hogy szeretné megköszönni a rendőrségnek a sok segítséget, valamint a körzeti megbízott munkáját is.

A képviselők részéről a napirendi ponttal kapcsolatban egyéb kérdés, hozzászólás nem hangzott el, a polgármester szavazást rendelt el az előterjesztésben szereplő határozati javaslatról.

A képviselők részéről a napirendi ponttal kapcsolatban egyéb kérdés, hozzászólás nem hangzott el, a polgármester szavazást rendelt el az előterjesztésben szereplő határozati javaslatról.

Szavazás után Mórágy Község Önkormányzat Képviselő - testülete egyhangúlag, 3 igen szavazattal a következő határozatot hozta:

**61/2019.(VII.1.) képviselő-testületi határozat**

**a rendőrségi beszámoló elfogadásáról**

1.) Mórágy Község Önkormányzatának Képviselő-testülete megtárgyalta dr. Marcsek Sándor rendőr alezredesnek, Bonyhád Város rendőrkapitányának a rendőrségről szóló 1994. évi XXXIV. törvény 8.§ (4) bekezdése szerinti, a rendőrkapitányság illetékességi területén működő települések közbiztonságának helyzetéről, a közbiztonság érdekében tett intézkedésekről és az azzal kapcsolatos feladatokról szóló beszámolóját.

2.) A képviselő-testület a rendőrkapitány 1.) pont szerinti beszámolóját elfogadja, és köszönetét fejezi ki a bonyhádi rendőrség állományának a lelkiismeretes, felelősségteljes, áldozatos munkájáért.

Felelős: Glöckner Henrik polgármester - a határozat megküldéséért

Határidő: 2019. június 30.

Határozattal értesítve: Bonyhádi Rendőrkapitányság

1. **A település szilárd hulladékgazdálkodási közszolgáltatásról szóló önkormányzati rendelet módosítása**

 Előterjesztő: Glöckner Henrik polgármester, Bakó Józsefné jegyző

 (írásbeli előterjesztés)

Glöckner Henrik polgármester felkérte Bakó Józsefné jegyzőt, hogy amennyiben szükséges az írásbeli előterjesztést egészítse ki. Bakó Józsefné az írásbeli előterjesztést nem kívánta kiegészíteni.

A polgármester elmondja, hogy mivel a módosítás a rendelet függelékét is érinti, így a függelék módosítását határozattal kell elfogadni, emellett dönteni kell a rendelet módosításáról is. Kéri a képviselőket, hogy vitassák meg a kérdést.

A képviselők részéről a napirendi ponttal kapcsolatban egyéb kérdés, hozzászólás nem hangzott el, a polgármester szavazást rendelt el az előterjesztésben szereplő határozati javaslatról.

Szavazás után Mórágy Község Önkormányzat Képviselő - testülete egyhangúlag, 3 igen szavazattal a következő határozatot hozta:

**62/2019.(VII.1.) képviselő-testületi határozat**

**a települési szilárd hulladékgazdálkodási közszolgáltatásról szóló önkormányzati rendelet függelékei módosításáról**

Mórágy község Önkormányzatának Képviselő-testülete úgy határozott, hogy a települési szilárd hulladékgazdálkodási közszolgáltatásról szóló 2/2017.(II.27.) önkormányzati rendelet 3. függeléke helyébe jelen határozat melléklete szerinti 1. függelék lép.

Felelős: Glöckner Henrik polgármester - a határozat megküldéséért

Határidő: 2019. július 31.

A képviselők részéről a napirendi ponttal kapcsolatban egyéb kérdés, hozzászólás nem hangzott el, a polgármester szavazást rendelt el az előterjesztésben szereplő rendelet tervezetéről.

Szavazás után Mórágy Község Önkormányzat képviselő testülete egyhangúlag, 3 igen szavazattal a következő rendeletet alkotta meg:

**Mórágy Község Önkormányzat Képviselő-testületének**

**6/2019. (VII.15.) önkormányzati rendelete**

**a települési szilárd hulladékgazdálkodás közszolgáltatásról**

(A rendelet a jegyzőkönyvhöz mellékelve)

**3.) Szervezeti és Működési Szabályzat módosítása - törvényességi felhívás**

Előterjesztő: Glöckner Henrik polgármester, Bakó Józsefné jegyző

(írásbeli előterjesztés)

Glöckner Henrik polgármester elmondta, hogy a Tolna Megyei Kormányhivatal törvényességi felhívással élt a Mórágy Község Önkormányzat által megalkotott Szervezeti Működési Szabályzatról szóló 12/2013.(IX.27.) önkormányzati rendeletével (továbbiakban: SZMSZ) kapcsolatban. Kéri a képviselőket, hogy fogadják el a törvényességi felhívást és annak megfelelően módosítsák az SZMSZ-t.

A képviselők részéről a napirendi ponttal kapcsolatban egyéb kérdés, hozzászólás nem hangzott el, ezután a polgármester szavazást rendelt el az előterjesztésben szereplő határozati javaslatról.

Szavazás után Mórágy Község Önkormányzat Képviselő - testülete egyhangúlag, 3 igen szavazattal a következő határozatot hozta:

**63/2019.(VII.1.) képviselő-testületi határozat**

**törvényességi felhívás megtárgyalásáról**

Mórágy Község Önkormányzatának képviselő-testülete a TOB/22/553-1/2019 iktatószámú törvényességi felhívást megtárgyalta és azt elfogadja és a jogszabálysértés megszüntetése érdekében a szervezeti és Működési Szabályzatról szóló 12/2013. (IX.27.) önkormányzati rendeletét módosítja.

Felelős: Glöckner Henrik polgármester - a határozat megküldéséért

Határidő: 2019. augusztus 30.

Szavazás után Mórágy Község Önkormányzatának Képviselő-testülete, egyhangúan 3 igen szavazattal az alábbi rendeletet alkotta meg:

**Mórágy község Önkormányzat Képviselő-testületének**

**7/2019.(VII.15.) önkormányzati rendelete**

**Mórágy Község Önkormányzatának**

**A Szervezeti és Működési Szabályzatról szóló 12/2013.(IX.27.) önkormányzati rendelet módosításáról**

(A rendelet a jegyzőkönyvhöz mellékelve)

**4.)Mórágyi Óvoda Alapító Okiratának módosítása**

Előterjesztő: Bakó Józsefné jegyző

(írásbeli előterjesztés)

Glöckner Henrik polgármester felkérte Bakó Józsefné jegyzőt, hogy amennyiben szükséges az írásbeli előterjesztést egészítse ki. Bakó Józsefné az írásbeli előterjesztést nem kívánta kiegészíteni.

A polgármester arra kéri a képviselőket, hogy vitassák meg a kérdést.

A képviselők részéről a napirendi ponttal kapcsolatban egyéb kérdés, hozzászólás nem hangzott el a polgármester az előterjesztésben levő határozati javaslatot tette fel szavazásra.

Szavazás után Mórágy Község Önkormányzat Képviselő - testülete egyhangúlag, 3 igen szavazattal a következő határozatot hozta:

**64/2019.(VII.1.) képviselő-testületi határozat**

**Mórágyi Óvoda Alapító Okiratának módosításáról**

Mórágy Község Önkormányzatának Képviselő-testülete Magyarország helyi önkormányzatairól szóló 2011. évi CLXXXIX. törvény 42. § 7. pontjában kapott jogkörében eljárva, figyelemmel a 84. - 85. §-aiban, az államháztartásról szóló 2011. évi CXCV. 8. §-ában, valamint a köznevelésről szóló CXC. törvény 21.§ (2) bekezdése alapján - a **Mórágyi Óvoda** Alapító Okiratának módosító okiratát, valamint a **Mórágyi Óvoda** Alapító Okirat új egységes szerkezetbe foglalt szövegét a határozat 1. és 2. melléklete szerinti tartalommal hagyja jóvá.

Határidő: 2019. július 15.

Felelős: Bakó Józsefné jegyző(a határozat megküldéséért)

Határozatról értesül: MÁK illetékes Igazgatósága

 Bátaapáti Közös Önkormányzati Hivatal

 gazdálkodási vezetője

**5.)Egyebek**

**- Téli rezsicsökkentés szerződés megtárgyalása - tűzifa**

Glöckner Henrik polgármester elmondta, hogy a testülettől kapott korábbi falhatalmazás alapján tárgyalást folytatott Szabó Ferenc bátaszéki vállalkozóval a téli rezsicsökkentésben korábban nem részesült háztartások egyszeri támogatásával kapcsolatban. A vállalkozó a támogatottak részére a 12.000 Ft.- értékű támogatást tűzifa formájában tudja nyújtani, azzal a feltétellel, hogy a tűzifa szállításáról minden támogatott saját maga gondoskodjon. A polgármester elmondja, hogy a szerződés elő van készítve, amennyiben a képviselők az abban foglaltakkal egyetértenek, kerüljön megkötésre a szerződés.

A polgármester kérte a képviselőket, hogy vitassák meg a kérdést.

A képviselők részéről a napirendi ponttal kapcsolatban egyéb kérdés, hozzászólás nem hangzott el, a polgármester szavazást rendelt el a következő határozati javaslatról:

*/2019. (XII.1.) Képviselő-testületi határozat*

*a téli rezsicsökkentés végrehajtásáról*

*Mórágy Község Önkormányzat Képviselő-testülete úgy határozott, hogy a Szabó Ferenc egyéni vállalkozóval (7140 Bátaszék, Budai utca 30.) kötendő szerződést megtárgyalta és azt elfogadja. A Képviselő-testület felhatalmazza a polgármestert a szerződés aláírására.*

Szavazás után Mórágy Község Önkormányzat képviselő-testülete egyhangúlag, 3 igen szavazattal a következő határozatot hozta.

**65/2019. (XII.1.) Képviselő-testületi határozat**

**a téli rezsicsökkentés végrehajtásáról**

Mórágy Község Önkormányzat Képviselő-testülete úgy határozott, hogy a Szabó Ferenc egyéni vállalkozóval (7140 Bátaszék, Budai utca 30.) kötendő szerződést megtárgyalta és azt elfogadja. A Képviselő-testület felhatalmazza a polgármestert a szerződés aláírására.

Határidő: azonnal

Felelős: Glöckner Henrik polgármestere

Határozatról értesül:- Szabó Ferenc Bátaszék

 - Bátaapáti Közös Önkormányzati Hivatal gazdálkodási vezetője

**- Kindl Gábor megbízási díja**

Glöckner Henrik polgármester elmondta, hogy szóba került már Glöckner Péter felajánlása, aki a hosszú évek alatt sok régi mórágyi anyakönyv másolatát gyűjtötte össze, melyek mórágyi vonatkozása miatt a településünknek értékesek, ezért szerette volna Mórágy községnek adományozni. A Glöckner Péter Úrral készült beszélgetésről filmet készítettünk, melyet Kindl Gábor rögzített. A teljes film elkészítését Kindl Gábor 500.000.-Ft-ért vállalta.

A polgármester kérte a képviselőket, hogy vitassák meg a kérdést.

A képviselők részéről a napirendi ponttal kapcsolatban egyéb kérdés, hozzászólás nem hangzott el, a polgármester szavazást rendelt el a következő határozati javaslatról:

*/2019. (XII.1.) Képviselő-testületi határozat*

*dokumentumfilm készítéséről*

*Mórágy Község Önkormányzatának Képviselő-testülete úgy határozott, hogy a mórágyi svábok történetéről szóló, 50 perces dokumentumfilm elkészítésével Kindl Gábor egyéni vállalkozót bízza meg. A film elkészítésének vállalkozási díja bruttó: 500.000.- Ft.*

*A képviselő-testület felhatalmazza a polgármestert a vállalkozói szerződés aláírására.*

Szavazás után Mórágy Község Önkormányzat képviselő-testülete egyhangúlag, 3 igen szavazattal a következő határozatot hozta:

**66/2019. (XII.1.) Képviselő-testületi határozat**

**dokumentumfilm készítéséről**

Mórágy Község Önkormányzatának Képviselő-testülete úgy határozott, hogy a mórágyi svábok történetéről szóló, 50 perces dokumentumfilm elkészítésével Kindl Gábor egyéni vállalkozót bízza meg. A film elkészítésének vállalkozási díja bruttó: 500.000.- Ft.

A képviselő-testület felhatalmazza a polgármestert a vállalkozói szerződés aláírására.

Határidő: azonnal

Felelős: Glöckner Henrik polgármester

Határozattal értesítve: Kindl Gábor 7100 Szekszárd, Parászta u. 84.

Bátaapáti Közös Önkormányzati Hivatal gazdálkodási vezetője

**-dr. Bedécs Gyula támogatásáról**

Glöckner Henrik polgármester elmondta, hogy dr. Bedécs Gyula történész professzor a felvidékről ír könyvet, amelyben említést tesz Fél településről, valamint Mórágyról is. Ismeretanyag gyűjtése miatt járt Félben és ekkor találkozott Mórágy település nevével.

 Azzal a kéréssel fordult az önkormányzathoz, hogy a készülő könyvét, amelyben Mórágy is szerepel, támogatni szíveskedjen Mórágy Község Önkormányzat képviselő-testülete. Javasolta, hogy 40.000 forint összegű támogatást adhatna a testület, ha egyetért a javaslattal.

A polgármester kérte a képviselőket, hogy vitassák meg a kérdést.

A képviselők részéről a napirendi ponttal kapcsolatban egyéb kérdés, hozzászólás nem hangzott el, a polgármester szavazást rendelt el a következő határozati javaslatról:

*/2019. (XII. 1.) Képviselő-testületi határozat*

*dr. Bedécs Gyula támogatásáról*

*Mórágy Község Önkormányzatának Képviselő-testülete úgy határozott, hogy dr. Bedécs Gyula professzor részére egyszeri 40.000,- Ft, azaz negyvenezer forint összegű támogatást nyújt.*

*A Képviselő-testület felkéri a gazdasági vezetőt, hogy a fenti összeget a kérelmező részére átutalni szíveskedjen.*

Szavazás után Mórágy Község Önkormányzat képviselő-testülete egyhangúlag, 3 igen szavazattal a következő határozatot hozta:

**67/2019. (XII. 1.) Képviselő-testületi határozat**

**dr. Bedécs Gyula támogatásáról**

Mórágy Község Önkormányzatának Képviselő-testülete úgy határozott, hogy dr. Bedécs Gyula professzor részére egyszeri 40.000,- Ft, azaz negyvenezer forint összegű támogatást nyújt.

A Képviselő-testület felkéri a gazdasági vezetőt, hogy a fenti összeget a kérelmező részére átutalni szíveskedjen.

Határidő: azonnal

Felelős: Glöckner Henrik polgármestere

Határozatról értesül:- Bedécs Gyula kérelmező

Bátaapáti Közös Önkormányzati Hivatal gazdálkodási vezetője

**6.)Kérdések, interpellációk**

A nyílt testületi ülésen több kérdés, hozzászólás nem volt, a polgármester megköszönte az azon való részvételt és az ülést 18 óra 40 perckor bezárta.

Kmft.

**Glöckner Henrik Bakó Józsefné**

 polgármester jegyző